Džuljena Alfreda
Džuljena Alfreda (angļu: Julien Alfred; dzimusi 2001. gada 10. jūnijā Kastri) ir Sentlūsijas vieglatlēte, startē sprinta sacensībās, 2024. gada vasaras olimpisko spēļu čempione 100 metru skrējienā, kā arī sudraba medaļas ieguvēja 200 metru skrējienā. 2024. gada pasaules čempione telpās 60 metru skrējienā. Piedalījusies 2018. gada vasaras jaunatnes olimpiskājās spēlēs, izcīnot sudraba medaļu 100 metru sprintā. Alfreda startēja 2023. gada pasaules čempionātā, kvalificējoties finālam gan 100 metros, kur ieņēma 5. vietu, kā arī 200 metros, kur ieņēma 4. vietu. 2024. gada pasaules čempionātā telpās viņa izcīnīja zelta medaļu 60 metros. 2024. gada vasaras olimpiskajās spēlēs viņa izcīnīja zelta medaļu 100 metros ar rezultātu 10,72 sekundes, kas bija jauns Sentlūsijas rekords. Šī bija pirmā olimpisko spēļu medaļa Sentlūsijas vēsturē. 200 metros viņa izcīnīja sudraba medaļu ar rezultātu 22,08 sekundes, piekāpjoties vienīgi Gabrielai Tomasai.